**Előterjesztés**

**a szociális ellátásokról szóló önkormányzati rendelet módosításához**

Előadó és az előterjesztést készítette: Finta Brigitta szociális ügyintéző

Tisztelt Képviselő-testület!

**Jelen rendelet módosítására az alábbi indokok szerint teszünk javaslatot:**

**1. A társadalombiztosítási nyugdíjakhoz nem kapcsolódó ellátásokra**, jövedelemhatárokra és egyéb összeghatárokra – a bírósági végrehajtásról szóló törvény kivételével – egységes viszonyítási alapot került bevezetésre.

A szociális ellátások és támogatások összegének megállapításánál a viszonyítási alap, a jövőben nem az öregségi nyugdíj, hanem az úgynevezett szociális vetítési alap lesz. A változás oka, hogy az öregségi nyugdíj elsősorban a nyugdíjszakágazat mutatószáma, míg a szociális vetítési alap a szociális területen veszi majd figyelembe a szakterület sajátosságait.

A Magyarország biztonságát szolgáló egyes törvények módosításáról  szóló 2022. évi L. törvény módosította a szociális igazgatásról és a szociális ellátásokról szóló 1993. évi III. törvényt és vezette be a szociális vetítési alap fogalmát, továbbá a Magyarország 2023. évi központi költségvetésének a veszélyhelyzettel összefüggő eltérő szabályairól szóló 613/2022. (XII. 29.) Korm. rendelet 15. § számszerűsítette a szociális vetítési alap 2023-as évre vonatkozó összegét, mely összeg megegyezik az öregségi nyugdíjminimum összegével, azaz 28.500 Ft.

**2. Intézményi térítési díjak:**

A szociális igazgatásról és ellátásokról szóló 1993. évi III. törvény (a továbbiakban: Szt.).

115. § (1) bekezdése értelmében az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. ***Az intézményi térítési díj év közben egy alkalommal korrigálható.***

A térítési díj megállapítására vonatkozó szabályokat a Szt. és a személyes gondoskodást nyújtó szociális ellátások térítési díjáról szóló 29/1993. (II.17.) Kormányrendelet tartalmazza. A Sztv. 115. § (1) bekezdésében foglaltak alapján az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj).

A Kormányrendelet 3. § (4) bekezdésére szerint „az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.”

2008. évi III. törvény 2. § alapján a kerekítés szabálya a következő:

„0,01 forinttól 2,49 forintig végződő összegeket lefelé, a legközelebbi 0;

b) a 2,50 forinttól 4,99 forintig végződő összegeket felfelé, a legközelebbi 5;

c) az 5,01 forinttól 7,49 forintig végződő összegeket lefelé, a legközelebbi 5;

d) a 7,50 forinttól 9,99 forintig végződő összegeket felfelé, a legközelebbi 0

forintra végződő összegre kell kerekíteni.”

***A hatályos jogszabály értelmében az intézményi térítési díj legnagyobb mértéke nem haladhatja meg a szolgáltatási önköltséget***, ugyanakkor lehetőséget biztosít alacsonyabb mértékű díj megállapítására. Az intézményi térítési díjak a 2023. évi önköltségszámítás alapján kerülnek megállapításra.

|  |  |  |
| --- | --- | --- |
| Ellátás | jelenlegi intézményi térítési díjak | 2023. évi számított intézményi térítési díjak |
| Étkezés | 785 Ft/ellátási nap | **893 Ft/ellátási nap** |
| Házi segítségnyújtás szociális segítés | 565.-Ft/gondozási óra | **491.-Ft/gondozási óra** |
| Házi segítségnyújtás személyi gondozás/szociális segítés | 565.-Ft/gondozási óra | **491.-Ft/gondozási óra** |

Az étkezés tekintetében az önköltség 2023. évben 893.-Ft/ellátási nap (kerekítés szabályai szerint 895.-Ft/ellátási nap), a - szemben a most érvényben lévő 785 Ft/ellátási nappal, azonban javasoljuk az étkezés tekintetében 795.-Ft/ellátási nap meghatározását.

Jelenleg a házi segítségnyújtás intézményi térítési díja mind a szociális segítés, mind a személyi gondozás esetében 491.-Ft/óra. Azonban az önköltség 2023. évben mind a szociális segítés, mind a személyi gondozás esetében 491.-Ft/óra, a kerekítés szabályai szerint 490.-Ft/gondozási óra, ezért javasoljuk a szociális segítés, és a személyi gondozás intézményi térítési díját ezekben az összegben meghatározni. A helyi rendelet 11. § (4) bekezdése alapján nem kell térítési díjat fizetni a házi segítségnyújtás igénybevételéért, de az intézményi térítési díj összegét szükséges meghatározni.

Az intézményi térítési díj megállapítását javasoljuk 2023. április 1. napjától hatályba léptetni.

Kérem a Képviselő-testületet az előterjesztés megtárgyalására és elfogadására.

Nick, 2023. március 14.

Finta Brigitta sk

szociális ügyintéző

**ELŐZETES HATÁSVIZSGÁLAT**

A jogalkotásról szóló 2010. évi CXXX. tv. 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján a rendelet módosításának várható következményeiről – az előzetes hatásvizsgálat tükrében – az alábbi tájékoztatást adom:

1. A szabályozás várható következményei:

a) társadalmi, gazdasági, költségvetési hatásai: nem jelentős

b) környezeti és egészségi következményei: nem jelentős.

c) adminisztratív terheket befolyásoló hatások: nem jelentős, a rendelet-módosítást a Kormányhivatal felé jelezni kell.

2. Jogszabály megalkotásának szükségessége: Az Szt. 115. § (1) bekezdése értelmében az intézményi térítési díjat a fenntartó tárgyév április 1-jéig állapítja meg.

3. Jogszabály alkalmazásához szükséges személyi, szervezeti, tárgyi és pénzügyi feltételek:

Személyi feltételek: többletet nem igényel

Szervezeti feltételek: változtatást nem igényel

Tárgyi feltételek: változtatást nem igényel

Pénzügyi feltételek: változtatást nem igényel

**Nick Község Önkormányzata Képviselő-testületének**

**………./2022.(……….) önkormányzati rendelete**

**a szociális ellátásokról szóló 12/2021. (IX.1.) önkormányzati rendelete módosításáról**

**(tervezet)**

Nick Község Önkormányzatának Képviselő-testülete a Képviselő-testület feladat- és hatáskörében eljárva a szociális igazgatásról és a szociális ellátásokról szóló 1993. évi III. törvény 92. § (1) bekezdés a) pontjában és a (2) bekezdés f) pontjában, valamint a 132. § (4) bekezdés g) pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

(1) A szociális ellátásokról szóló 12/2021. (IX.1.) önkormányzati rendelet 2. § (2) bekezdés a)–c) pontja helyébe a következő rendelkezések lépnek:

*(Rendkívüli települési támogatásra való jogosultság áll fenn,)*

„*a)* az (1) bekezdés a)-b) pontja esetén, ha az egy főre eső havi családi jövedelem a szociális vetítési alap összegének 250 %-át, egyedülálló esetén pedig annak 280 %-át nem haladja meg.

*b)* az (1) bekezdés c) pontja esetén, amennyiben a kérelmező elhunyt személy eltemettetéséről gondoskodott, annak ellenére, hogy arra nem volt köteles, vagy köteles volt ugyan, de a temetési költségek viselése a saját, illetve családja létfenntartását veszélyezteti – ha a családjában az egy főre eső havi családi jövedelem a szociális vetítési alap összegének 300 %-át egyedülálló esetén annak 350 %-át nem haladja meg.

*c)* az (1) bekezdés d) pontja esetében amennyiben az újszülött gyermek családjában az egy főre jutó, a kérelem benyújtását megelőző hónap nettó jövedelme a szociális vetítési alap összegének a nyolcszorosát nem haladja meg.”

(2) A szociális ellátásokról szóló 12/2021. (IX.1.) önkormányzati rendelet 2. § (3) bekezdés a) pontja helyébe a következő rendelkezés lép:

*(A rendkívüli települési támogatás összege)*

„*a)* az (1) bekezdés a)-b) pontja esetén 50.000,-Ft összegnél nem lehet magasabb. Kivételes méltánylást érdemlő esetben (különösen elemi kár, baleset, hosszan elhúzódó súlyos betegség, vagy egyéb hasonló körülmény bekövetkezésekor) az e bekezdésben megjelöltnél magasabb összegű települési támogatásban is részesíthető az a személy, akinél az egy főre eső havi családi jövedelem a szociális vetítési alap összegének 350 %-át, egyedülálló esetén a 460%-át nem haladja meg. Ebben az esetben adható legmagasabb összeg 100.000,-Ft”

(3) A szociális ellátásokról szóló 12/2021. (IX.1.) önkormányzati rendelet 2. § (4) bekezdése helyébe a következő rendelkezés lép:

„(4) A képviselő-testület kérelemre*,* évente egy alkalommal*,* a rendkívüli települési támogatás terhére 50.000,-Ft összeghatárig terjedő visszatérítendő támogatásban részesítheti azt a rászoruló személyt, akinek a családjában az egy főre számított havi családi jövedelem nem haladja meg a szociális vetítési alap összegének 150 %-át és rendelkezik olyan jövedelemforrással, amely biztosítékot jelent a támogatás visszafizetésére.”

**2. §**

A szociális ellátásokról szóló 12/2021. (IX.1.) önkormányzati rendelet 3. § (2) bekezdése helyébe a következő rendelkezés lép:

„(2) A képviselő-testület közköltségen történő eltemettetés esetén a megtérítési kötelezettség alól fele részben mentesíti az eltemettetésre köteles személyt, ha a családban az egy főre jutó havi jövedelem a szociális vetítési alap összegének 150 %-át, egyedülálló esetén 200 %-át nem haladja meg.”

**3. §**

(1) A szociális ellátásokról szóló 12/2021. (IX.1.) önkormányzati rendelet 4. § (2) bekezdés a)–c) pontja helyébe a következő rendelkezések lépnek:

*(Rendszeres települési támogatásra való jogosultság áll fenn,)*

„*a)* az (1) bekezdés a) pontja esetén annak, akinek családjában az egy főre jutó havi jövedelem nem éri el a szociális vetítési alap összegének 400%-át, egyedülálló esetén a szociális vetítési alap összegének 500%-át, és a kérelem benyújtását megelőző hónapban az (1) bekezdésben megjelölt díjakra fizetett kiadás meghaladja a család egy főre jutó havi jövedelmének 20%-át, egyedülálló esetén 10%-át

*b)* az (1) bekezdés b) pontja esetén annak, akinek a családjában az egy főre jutó havi jövedelem nem haladja meg a szociális vetítési alap összegnek 200 %-át, egyedülálló esetén annak 250 %-át.

*c)* az (1) bekezdés c) pontja esetén annak, akinek a családjában az egy főre eső havi jövedelem a szociális vetítési alap összegének 200 %-át, egyedülálló esetén annak 250%-át nem haladja meg és gyógyszerszükségletének havi költsége eléri vagy meghaladja a szociális vetítési alap összegének 15 %-át.”

(2) A szociális ellátásokról szóló 12/2021. (IX.1.) önkormányzati rendelet 4. § (3) bekezdés c) pontja helyébe a következő rendelkezés lép:

*(A rendszeres települési támogatás összege)*

„*c)* az (1) bekezdés c) pontja esetén a havi gyógyszerköltség összege, de maximum a szociális vetítési alap összegének 25 %-a.”

**4. §**

(1) A szociális ellátásokról szóló 12/2021. (IX.1.) önkormányzati rendelet 3. melléklete helyébe az 1. melléklet lép.

(2) A szociális ellátásokról szóló 12/2021. (IX.1.) önkormányzati rendelet 4. melléklete helyébe a 2. melléklet lép.

**5. §**

Ez a rendelet 2023. április 1-jén lép hatályba.

Nick, 2023. március 28.

Csorba József sk. dr. Kiss Julianna sk.

polgármester jegyző

*1. melléklet az .../... . (... . ... .) önkormányzati rendelethez*

*„3. melléklet 12/2021. (IX.1.) önkormányzati rendelethez*

**Étkeztetés intézményi térítési díja:**

Az intézményi térítési díj összege: 795**.- Ft/ellátási nap** (Az ár az áfa-t tartalmazza.)”

*2. melléklet az .../... . (... . ... .) önkormányzati rendelethez*

*„4. melléklet 12/2021. (IX.1.) önkormányzati rendelethez*

**Házi segítségnyújtás intézményi térítési díja:**

1. Az intézményi térítési díj összege

a) **Szociális segítés:** 490**.- Ft/ óra** (az ár a mindenkori Áfa összegét tartalmazza.)

b) **Személyi gondozás:** 490**.- Ft/ óra** (az ár a mindenkori Áfa összegét tartalmazza.)”

**Általános indokolás**

A Magyarország biztonságát szolgáló egyes törvények módosításáról  szóló 2022. évi L. törvény módosította a szociális igazgatásról és a szociális ellátásokról szóló 1993. évi III. törvényt és vezette be a szociális vetítési alap fogalmát, továbbá a Magyarország 2023. évi központi költségvetésének a veszélyhelyzettel összefüggő eltérő szabályairól szóló 613/2022. (XII. 29.) Korm. rendelet 15. § számszerűsítette a szociális vetítési alap 2023-as évre vonatkozó összegét, mely összeg megegyezik az öregségi nyugdíjminimum összegével, azaz 28.500 Ft.

A szociális igazgatásról és ellátásokról szóló 1993. évi III. törvény (a továbbiakban: Szt.).

115. § (1) bekezdése értelmében az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható.

**Részletes indokolás**

**Az 1. §-hoz**

A szociális ellátások és támogatások összegének megállapításánál a viszonyítási alap, a jövőben nem az öregségi nyugdíj, hanem az úgynevezett szociális vetítési alap lesz. A változás oka, hogy az öregségi nyugdíj elsősorban a nyugdíjszakágazat mutatószáma, míg a szociális vetítési alap a szociális területen veszi majd figyelembe a szakterület sajátosságait.

**A 2. §-hoz**

A szociális ellátások és támogatások összegének megállapításánál a viszonyítási alap, a jövőben nem az öregségi nyugdíj, hanem az úgynevezett szociális vetítési alap lesz. A változás oka, hogy az öregségi nyugdíj elsősorban a nyugdíjszakágazat mutatószáma, míg a szociális vetítési alap a szociális területen veszi majd figyelembe a szakterület sajátosságait.

**A 3. §-hoz**

A szociális ellátások és támogatások összegének megállapításánál a viszonyítási alap, a jövőben nem az öregségi nyugdíj, hanem az úgynevezett szociális vetítési alap lesz. A változás oka, hogy az öregségi nyugdíj elsősorban a nyugdíjszakágazat mutatószáma, míg a szociális vetítési alap a szociális területen veszi majd figyelembe a szakterület sajátosságait.

**A 4. §-hoz**

Az étkezés tekintetében az önköltség 2023. évben 893.-Ft/ellátási nap (kerekítés szabályai szerint 895.-Ft/ellátási nap), a - szemben a most érvényben lévő 785 Ft/ellátási nappal, azonban javasoljuk az étkezés tekintetében 795.-Ft/ellátási nap meghatározását.

Jelenleg a házi segítségnyújtás intézményi térítési díja mind a szociális segítés, mind a személyi gondozás esetében 491.-Ft/óra. Azonban az önköltség 2023. évben mind a szociális segítés, mind a személyi gondozás esetében 491.-Ft/óra, a kerekítés szabályai szerint 490.-Ft/gondozási óra, ezért javasoljuk a szociális segítés, és a személyi gondozás intézményi térítési díját ezekben az összegben meghatározni.

**Az 5. §-hoz**

A hatálybalépés időpontjáról rendelkezik.